Kikope (Kwa Kiingereza conjunctivitis) ni ugonjwa wa jicho ambao humpata mtu iwapo konjaktiva ya jicho inakuwa nyekundu. Sababu ya kikope inaweza kuwa maambukizi ya virusi au bakteria. Hivyo tunashauriwa kuosha macho kwa maji safi ya kutitirika. Jicho kuwa na rangi nyekundu, uvimbe kwenye konjaktiva, na macho kutoa machozi mengi ni dalili za kawaida kwa aina zote za kikope. Ugonjwa wa kikope huweza kutambulika kirahisi kwa dalili kama kuwashwa kwa macho na konjaktiva kuwa na rangi nyekundu. Isipokuwa katika aina nyingine za kikope huhitaji vifaa maalum ili kuthibitisha utambuzi.